बुधवार को एसपी देहात श्वेता चौबे ने शोरूम में हुई चोरी के मामले का खुलासा किया। उन्होंने बताया कि 20 नवंबर की देर रात दून मार्ग स्थित उपेन्द्र विज्ञानी व अलक्षेन्द्र सिंह के होंडा शोरूम के गल्ले का लॉक तोड़कर छह लाख की चोरी हुई थी। पुलिस को शोरूम में काम करने वाले कर्मचारी पर शक था। पुलिस को मंगलवार शाम जानकारी मिली कि किसी शोरूम से आईडीपीएल में रहने वाले एक किशोर ने 220 सीसी पल्सर बाइक एक लाख एक हजार में खरीदी है और बदले में दो हजार के नए नोट दिए हैं। इसके बाद पुलिस ने किशोर से पूछताछ की तो मामले का खुलासा हो गया। आरोपी शोरूम में गाड़ी डिलीवरी करता था। तीन माह पहले ही उसने काम छोड़ा था।